Meget bra beliggenhet et steinkast fra Copacabana, men likevel rolig og tilbaketrukket. Romslig leilighet i toppetasjen, med en veldig hyggelig terrasse. Der er det også et lite basseng og dusj, og vi koste oss veldig med kvelds-bad på taket. Det ene soverommet har en lav og ganske hard seng, men det funker helt greit. Kjøkkenet er også ganske enkelt, men greit innredet. Manuell oppvask uten varmt vann. Men trygt og godt, med hyggelige vakter i resepsjonen. Ferskt brød på bensinstasjonen rett utenfor, og et flott bakeri over veien. Dagligvare, vaskeri og spisesteder er også rett utenfor, samt taxi holdeplass og metro stasjon. Noen få minutter å gå til en flott del av Copacabana stranden. Og Rio Sul shopping senter ligger også nær.